lflage/wiki-talks huggingface dataset:
Vita:Austro-Daimler

message: A szöveg számos megfogalmazása ködös, pontatlan és nem segít hozzá kellőképpen a Daimler- illetve Mercedes nevekkel kapcsolatos kérdések megértéséhez.
Íme egy kivágott mondat: "Bár az Austro-Daimler autók sok versenyen indultak, elsőként a Porsche által alkalmazott aerodinamikai újításaival készültek a híres Mixte, Maya versenyautók." ????
Ez a mondat, mint látni fogjuk, a fordítási hibán túl még hozzáfűzött blöffökkel is szolgál. Versenyautó? Azt hisszük tán, hogy Ferdinanad Porsche csak és kizárólag veresenyautókat tervezett? Ugyan!
# "Mixte" - Ferdinand Porsche 1900 és 1905 között a Lohner-Werkénél dolgozott és ott kifejelesztett egy valóban vegyes ("Mixte") modellt - ma hibridnek (!) mondanánk - a benzinmotoron túl a négykerékhajtást a kerekenként felszerelt elektromotorral érték el! Hasznos olvasmány lehet ez is.
# Maja - 1907 körül valóban az Österreichische Daimler Motoren Gesellschaft, Wiener Neustadt gyártotta. Valóban Ferdinand Porsche tervezte ezt a „24/28 PS”  jelű 4520 cm3-es négyhengeres motorral ellátott lánchajtású modellt. A Maját Emil Jellinek fiatalabbik lányáról neveztek el. [Köztudomású, hogy Emil Jellinek idősebbik lányáról nevezték el a nagy karriert befutott Mercèdes-t.] A Majából kevés készült. 
Ma olvastam, hogy a román Wikipédiában az állítólag a román autóipar pionírjának számító MARTA céget (amely az első világháborúig a legnagyobb magyyar autógyár volt) az Austro-Daimler szerezte meg. Rendes forrás kellene ehhez.
És még valami: a jogi vonatkozású adatok precizitása - gondolom - ugyanolyan követlemény, mint bármelyik más adaté. Akkor mit gondoljunk, vajon 1934-ig vagy 1936-ig tart-e a cég története illetve, ha a márka története ettől elvált volna, akkor ezt kellene forrásolni. (Megsúgom: mindez megválaszolható a német nyelvű Wiki-cikkből.)--Linkoman vita 2020. július 31., 22:49 (CEST)
thread_title:  Lektorálandó, mert...
Vita:Nyisztor Judith

message: Elég sztárolós megfogalmazású a cikk, sok benne a cím és rang, de például a foglalkozása nem derül ki. Filozófiai Tanszéken dolgozik, de mint mi? Filozófus? Filozófiatörténész? Hol végzett és mit? Sajnos attól, hogy tiszteletbeli konzul lett, ő még nem diplomata. Fura, hogy bár egyetemi tanár(?), de a VIAF nem ismeri a nevét, mintha még sosem jelent volna meg semmilyen publikációja. Palotabarát vita 2020. augusztus 2., 10:46 (CEST)
replies: text: :Közben kiókumláltam a válaszokat, átírtam a bevezetőt és levettem a lektor sablont. Érdemes szem előtt tartani, hogy az alapadatok a fontosak, az, hogy tiszteletbeli micsoda, meg kinek a rokona kevésbé lényeges, mint hogy mi a foglalkozása. Szóval végül is megbeszéltem magammal  Palotabarát vita 2020. augusztus 2., 11:12 (CEST)
thread_title: Lektor sablon
Vita:Rodosz ostroma (1480)

message: A bevezetőben augusztus 17-e olvasható, de a szövegben azt olvasom, hogy a törökök már két héttel korábban, augusztus 3-án elhagyták a szigetet. Pasztilla 2020. augusztus 4., 07:56 (CEST)
 17. Javítottam. vitalap 2020. augusztus 4., 8:14 (CET)
replies: text: Nem tudom, lehet, hogy keresztbeszerkesztettelek, gond nélkül engedte a masina elmenteni a változtatásaimat, és például a d'Aubousson javításodat akaratlanul visszavontam. Elnézést. Pasztilla 2020. augusztus 4., 08:21 (CEST)
thread_title:  Mikor volt az ostrom vége?
Vita:Geoffroy Saint-Hilaire család

message: Bár egy ideje nem veszek részt a megbeszélésekben, lehet volt egy ilyen akció, hogy a csupa piros linket tartalmazó egyértelműsítő lapokat törölni kell. Speciel ezzel én nem értek egyet, de ez most mindegy is. Annak idején azért hoztam létre ezt  alapot mert a tudományos világban a fajoknál a felfedező nevét  szokásos módon rövidítve adják meg, ami ebben az esetben egy betű eltéréssel rosszul is megadható, és amikor ezeket javítottam anno egyes lapokon, akkor jobbnak láttam, ha már nincs szócikkük legalább egy helyen tisztázva legyen, hogy itt 3 különböző emberről van szó, és nem elírás az, hogy egyszer É., egyszer Í., egyszer A. szerepel a névben.. Több mint 100 lapon szerepel a nevük, és ha valaki utána akar nézni ki(k) ő(k) ezen a lapon kívül sajnos nem talál semmit. De ha mások úgy gondolják, jobb a semmi, mintsem 3 piros link, akkor lelketek rajta... JSoos vita 2020. augusztus 3., 22:36 (CEST)
Szerintem jó ez. A Geoffroy is a vezetéknév része? Alensha 2020. augusztus 3., 22:49 (CEST)
replies: text: Igen, az is. Ez egy ilyen érdekes név, ezért is könnyen félre/összekeverhetők. JSoos vita 2020. augusztus 3., 23:03 (CEST)
thread_title:  Szubcsonk törlés
Vita:Kučera

message: A cikknek egyetlen forrása van, egy Excel táblázat, amelyben egyetlenegyszer sem szerepel a Kucsera szó. Nagyon szigorú vagyok, amikor azt mondom, hogy ez a lap nem tesz eleget sem a nevezetességgel, sem az ellenőrizhetőséggel kapcsolatos alapvető követelményeinknek? --Malatinszky vita 2020. augusztus 4., 09:41 (CEST)
 Igen nagyon szigorú vagy, de tettem be két forrást. A családnevek jelentős része olyan, mint a településeké. Ott sincs minden cikken független forrás. - Csurla vita 2020. augusztus 4., 10:06 (CEST)
replies: text: Köszönöm a választ és a források részleges pótlását. Konkrétan is megjelöltem azt a két állítást, amire továbbra sincs forrás. Jó lenne olyan forrásokat is találni, amelyek a Kucsera magyar családnévvel foglalkoznak részletekbe menően (igazolva így a cikk tárgyának nevezetességét), tekintve, hogy a cikk tárgya a Kucsera magyar  családnév, nem pedig annak cseh megfelelője.  Malatinszky vita 2020. augusztus 4., 10:41 (CEST)
replies: text: :A megadott forrás a cseh-szlovák eredetet is bizonyítja. Az értelmezésre a a cseh Wikipédia szócikkét javaslom és esetleg egy cseh-magyar szótárt lehetne belinkelni forrásként. A cikk tárgya a Kucsera és a Kučera is! Csurla vita 2020. augusztus 4., 10:49 (CEST)
Javaslom figyelmedbe: Wikipédia:Törlésre javasolt lapok/Čapek (családnév). A magyar Wikipédia közössége elfogadta az ehhez hasonló szócikket ebben a formában és ilyen forrásoltsággal. Csurla vita 2020. augusztus 4., 10:59 (CEST)

text: Olvastam azt a törlési megbeszélést. Az én szememben az a cikk is eléggé necces, de ott legalább a források a címben szereplő névről szólnak és ténylegesen alátámasztják a cikk állításait. Itt erről továbbra sincs szó. De tudod mit, elengedem ezt, mert látom, hogy neked valamiért fontos, hogy a fentebb vázolt hiányosságok ellenére így maradjon ez a cikk. Malatinszky vita 2020. augusztus 4., 11:08 (CEST)
thread_title:  Források? Nevezetesség?
Vita:Sanzona group

message: 4 pontban foglaljuk össze összeszrevételeinket a Sanzona group lap blokkolására:
   1. A lapot délelőtt készítettük és kora délután már blokkolva lett????????
    Nem tekintettük a lapot véglegesnek, csak piszkozatnak. Próbáltuk a szerkesztői lapomon aloldalt készíteni, de valamiért ez nem sikerült - talán azért, mert már létezett egy aloldal. A lényeg, hogy a piszkozat, átmeneti mentés helyett, számunkra váratlanul, megjelent a Wikin. Még mindig nem tudjuk, hogyan lehetett volna ezt elkerülni, azaz a munkát elmenteni piszkozatként (anélkül, hogy nyilvánosan megjelenjen).
   2. Érdemben, kifogásukra a következőkkel tudunk válaszolni:

message: * Alattunk az ég, 2015, megvásárolható a dalok.hu-n itt
* Dzsesszünk, 2017, megvásárolható a dalok.hu-n itt
* Mozi, 2017, megvásárolható a dalok.hu-n itt
* Játsszunk egy nagyot, 2019, Nemzeti Kultűrális Alap 2018 évi Alkotói támogatásával készült 
Megjegyzés: A dalok.hu a legnagyobb non-profit magyar könnyűzenei áruház, ahová szűréssel és bekerülési kérelemmel lehet csak bejutni, lásd
A Nemzeti Kultúrális Alap könnyűzenei kollégiuma évente hirdet alkotói pályázatot.2018-ban pályáztunk és a nagy túljelentkezés ellenére többszázezer forint alkotói támogatást nyertünk a Játsszunk egy nagyot CD elkészítésére.
     3. Az adminisztrátorok által átírt szöveg:
A 3 tag fel van sorolva: Iványi Miklós, Katai Edit (aki csak énekes!) és egy alkalmi vonós.
LEMARADT viszont a További információkból:
* https://soundcloud.com/sanzonagroup
* http://dalok.hu/kereses?search=Sanzona+group
* http://dalok.hu/kereses?search=Sanzona+group
     4. A klippeket kiegészítjük hivatkozásokkal:
thread_title:  CD-k 

message: * Dönteni nehéz
* Kopj le
* Aki nem lép egyszerre
* Katona bácsi nagyfülű
* Kergess meg
  KÉRJÜK AZ OLDAL SZÍVES ENGEDÉLYEZÉSÉT, TEKINTETTEL A 2. PONTBAN FELSOROLT FORRÁSOKRA. 
 Az oldal nincs "blokkolva", de még levédve sincs. Ettől függetlenül megkérlek, hogy vedd figyelembe, hogy a szócikk tárgyának nevezetesnek kell lennie a Wikipédia számára. A második pontban felsorolt "források" (de a többi link se) nem minősülnek független forrásnak. Ha piszkozatnak szántad ezt a változatot, kérlek, minél előbb igazolt az alany nevezetességét (a megfelelő módon), különben előfordulhat, hogy nevezetesség hiányában valaki törlésre jelöli. – balint36 utaspanasz 2020. augusztus 5., 00:59 (CEST)
Kedves Bálint! Köszönjük az észrevételeket, ennek figyelembe vételével próbálunk még dolgozni a cikken! Ugyan nem értem, hogy ha egy  CD-re például egy NKA pályázat és alkotói támogatás elnyerése miért nem független forrás a minőség bizonyítására, akkor mi számít annak?– MIvanyi vita 2020. augusztus 5., 01:22 (CEST)
replies: text: Nem a CD-re kell forrás, hanem valami olyan kell, ami magával a Sanzona grouppal foglalkozik (mit csinál, kik alkotják, stb.). – balint36 utaspanasz 2020. augusztus 5., 01:26 (CEST)
thread_title:  Klippek 

message: Lásd itt: Wikipédia:Törlésre javasolt lapok/Sanzona group – Crimeavita 2020. augusztus 14., 10:05 (CEST)
thread_title:  A törlési megbeszélés eredménye (2020. augusztus)
Vita:Wacói ostrom

message: Kusza az időrendiség, egyes mondatokból nem derül ki, hogy ki a cselekvés alanya, mi annak a tárgya (a bevezető mondatot kijavítottam, mert azt sem volt egyszerű követni), ráadásul a cikkből nem derül ki, hogy mi lett az események végkifejlete. – PZoli vita 2020. augusztus 5., 17:16 (CEST)
thread_title:  Lektorálandó
Vita:Csákányospuszta

message: Az Arvisurákkal kapcsolatban kutakodtam: palóc csákányosok, úz csákányosok, és így jutottam ide. A szócikk említ egy helyi mondát (?), amiben az szerepel, hogy úz vitézek menekítették ki IV. Béla a muhi csata után. Annyit lehet kinyomozni, hogy a Magyar Huszár Szövetség honlapjára a Vértes Egyesület 2016-ban töltötte fel ezt: 
„A helyi monda szerint IV. Béla királyt a Muhi-csata után úz vitézek menekítették biztonságba. A király nem felejtette ezt el, és a tatárok kitakarodása után, a Vértes hegység északi részét hálából nekik adta, ez lett Csákányegyháza. Az úzok és kunok, majd később a magyarok rettegett fegyverére, a csákányfokosra utal a helységnév első fele, a második pedig az ekkor épült kőtemplomra, melynek romjai ma is láthatóak.”
Az már nem derül ki, hogy ők honnan vették a „mondát”. Elképzelhető, hogy a Vértes Egyesület valamelyik tagja az Arvisurában olvasta ezt a részt:
„A csákányos vitézek kenyéradójuk, IV. Béla mellé álltak, az erőtlen nemesi sereg gyávasága miatt közrefogták a királyt és kiszabadították...”
„Béla király az úz csákányosokat nemesi rangra emelte és az alvidékeknek a mongol pusztítás miatt kihalt vidékeire telepítette.”
és így lett belőle helyi „monda”.
-- Ulrich von Lichtenstein vita 2020. augusztus 6., 16:40 (CEST)
thread_title:  Úz vitézek legendája
Vita:TV2 Séf

message: Sziasztok, a TV2 Séf -nek valaki töltsefel a logóképét mivel nekem nem sikerül
bélyegkép|TV2 Séf
''''''

message: https://dtvnews.hu/hirek/uj-nevet-kaphat-a-lichi-tv-is
thread_title:  Forrás
Vita:Vértanú

message: "Móra Ferenc Aranykoporsó című regénye méltón adja vissza a keresztényüldözések időszakát:"
--> Ez nem történelmi forrás, szépirodalomból meg ne akarjunk történelmet magyarázni. Érdekességként elmegy, de ne állítsuk be úgy, mintha korhű beszámoló lenne.
thread_title:  Első századok
Vita:Érdi minaret

message: A forrásoltság ellenére nem igaz, ami a szócikkben áll a látogathatóságról. A közelmúltban meglátogattuk, és valószínűleg statikai problémák lehetnek, mert kiírás ugyan nincs, de piros szalaggal le van kerítve a minaret, és értelemszerűen zárva van. Pasztilla 2020. augusztus 8., 06:56 (CEST)
thread_title:  Látogathatóság
Vita:2020-as bejrúti robbanások

message: Nem értem, miért lett „2020-as bejrúti robbanások” a szócikk neve. Egyetlen eseményről van szó, ezért a szócikk neve logikusan: „2020-as bejrúti robbanás”. Tök mindegy, hogy tizedmásodpercenként hány robbanás történt, az esemény neve egyes számú. misibacsi*üzenet 2020. augusztus 8., 10:29 (CEST)
 Elvileg nem egy robbanás volt, de amúgy szerintem igazad van. Ez talán akkor lenne robbanások, ha a város egyéb helyein is voltak. De egy ugyanazon helyen ment végbe a többi detonáció is, amik persze a maguk erejénél fogva romba döntötték a város egy részét. Doncseczvita 2020. augusztus 10., 13:14 (CEST)
replies: text: Akkor egyetértünk abban, hogy a cikk címében "robbanás" a helyes? Mert úgy láttam, hogy eredetileg az volt ott. A több helyszín jó meglátás (ha lett volna több, akkor helyes a többes szám használata). misibacsi*üzenet 2020. augusztus 10., 16:36 (CEST)
Igen. Egyetértünk. Doncseczvita 2020. augusztus 10., 21:07 (CEST)
thread_title:  Átnevezés
Vita:Böhm Ferenc (vízépítő mérnök)

message: Kényelmes megoldás az illető megváltoztatott családnevét zárójelben közölni, ám egy lexikonban az lenne az előnyös, ha visszakereshető lene. Mivel jelenleg van homoním Böhm Ferenc és más személyről homoním Cseh Ferenc szócikkünk, egyértelműsíteni kellene a szócikk címét (Böhm Ferenc (....) és a Cseh Ferenc (....) átirányítás lenne erre. Mit gondoltok erről?--Linkoman vita 2020. augusztus 9., 10:59 (CEST)
Természetesen. – Vépi vita 2020. augusztus 9., 11:35 (CEST)
-- Köszönöm. Megcsináltam. --Linkoman vita 2020. augusztus 9., 13:42 (CEST)
thread_title:  A címe ?
Vita:Sommelier

message: Úgy vélem, olyan filmeket kéne jeleznünk, amelyek sommelierekről szólnak. Így könnyebben elfogadjuk, hogy a bor-kultúra része (1992 óta hazánkban is) ez a szakma, amit egyesek a konyha művészet kiegészítőjének tartanak, mások önálló függetlenségére esküsznek. "Katie Fforde: Ház kilátással/Ünnepi hangulat (2010)" filmben, például az Államok egyik jelentős borászata alkalmazza Grace-t sommeliernek.(YouTube.hu)Partmoso vita 2020. augusztus 9., 17:56 (CEST)
thread_title:  Szükséges
Cikkjelöltvita:Degenfeld-Schonburg Ilona

message: A Tisza Kálmánról szóló szócikk a jelen szócikknél  részletesebben  foglalkozik vele. Kérdés, vajon nevezetes-e egyébről, mint a Tisza Kálmánnal való házasságáról (az ő gyermekei egyben Tisza Kálmán gyermekei is voltak). --Linkoman vita 2020. augusztus 9., 19:57 (CEST)
replies: text: Ez még nem életrajzi szócikk, a családfáján kívül semmi olyan nem derül ki, ami az életútjának megismeréséhez közelebb vinne. A források teljeskörű hiánya, és a kiemelkedően adat- és információszegény volta miatt menjen a feljavítóba. Palotabarát vita 2020. augusztus 16., 01:57 (CEST)
thread_title:  Önállóan nevezetes?
Vita:Fehér isten

message: 2018, New York. Fordította Hoppán Eszter, 2019.Libri ISBN 978-963-433-614-3
99.o.(5.rész) A budapesti kutyák föllázadnak. Vezeti őket Hagen, Lili keverék ebe. Harci kutyává képezik ki. Miután megölt egy ebet,öntudatra ébred. Megszökik kiképzőjétől. Sintérek elkapják. Megszökik és sok kutyát kiszabadít a telepről. Csatlakoznak más ebek is. Indul a leszámolás. Lili kürtjével megnyugtatja Hagent. A többi kutya is lenyugszik. - Tudjuk, a kutyáknak végük, de bosszút álltak. A kutyákat elaltatásuk/pusztításuk előtt "Tom és Jerry" (macska-egér rajzfilmsor) azon részével nyugtatják, ahol a macska Liszt "2. magyar rapszódiájá"val lassítja az egeret.
thread_title:  Sigrid Nunez: A barát 

message: Miután már nem tanár, David Lurie Fokvárosból egy Kelet-Fokföld-i állatmenhelyen mondja: Az ebek istenként kezelnek minket, mi meg tárgyként őket. Innen a filmcím. Partmoso vita 2020. augusztus 10., 12:10 (CEST)
thread_title: A "Szégyen"
Vita:Klinikai gyógyszerészet

message: A cikk véleményem szerint nem felel meg a wikipédia minőségi követelményének, egyáltalán nem olvasóbarát, és struktúráját tekintve is átdolgozásra szorul. A szöveg úgy csap át vázlatos, vagy máskor felsorolásszerű részekbe, hogy közben nincs meg az enciklopédiákban elvárt összefoglaló stílus. Sok helyen nincs kohézió a mondatok között, vagy csak odavetett, levegőben lógó félmondatok szerepelnek. Ezerfelé csapong a cikk, mindenbe belekap, de az olvasó számára mégsem derülnek ki lényegi dolgok. És ami a legrosszabb, hogy ezt az információkavalkádot szinte lehetetlen szabályozni, átírni, helyesebb irányba terelni, mert olyan mennyiségű idő- és energiabefektetést igényelne, amivel már egy jobb cikket lehetne írni a nulláról kezdve.
Tőmondatok, listák és felsorolások esetén, pl. valakinek van fogalma arról, hogy csak így önmagában a "A gyógyszer-kutattatás valóságos dimenziója" mondat mit jelenthet? - Assaiki vita 2020. augusztus 10., 16:11 (CEST)
 Majd azt is meg kellene nézni, nem másolmány-e valahonnan, régebben voltak benne ilyen szakaszok. Ogodej  vitalap 2020. augusztus 10., 19:01 (CEST)
thread_title:  Korrektúra és formai sablon
Vita:Zsanna Trofimovna Prohorenko

message: A bevezető szerint május, az infobox szerint augusztus. – Hkoala  2020. augusztus 11., 06:04 (CEST)
replies: text: Mind a négy forrás szerint május 11.– Holdkóros vita 2020. augusztus 11., 06:53 (CEST)
Konkrétan mi a baj a cikkel, mit kell átnézni: tartalmi kifogások, helyesírás, nyelvhelyesség, források? – Vadaro vita 2020. augusztus 11., 08:57 (CEST)

text: Csak a születési dátumot kellett tisztázni, ha az rendben van, akkor a lektor sablon okafogyott. Hkoala  2020. augusztus 11., 09:01 (CEST)

text: Az augusztusra egyáltalán nincs is forrás, valószínűleg anno elírtam, és azóta így volt, sajnos. Köszönöm, hogy észrevetted, és Holdkórosnak is a javítást. Leveszem a "lektor"-t. – Vadaro vita 2020. augusztus 11., 09:16 (CEST)
thread_title:  MIkor született?
Vita:Cairo (operációs rendszer)

message: Beleolvasol a szövegbe, rögtön rájössz, hogy valami nagyon nem stimmel. Már a szócikk címének helyesírása is eltér a szövegtől (Kairo vs. Kairó).
Pl. " teljesítik Bill Gates azon látását, hogy "információ kéznél van". Kuka?--Linkoman vita 2020. augusztus 11., 09:14 (CEST)
thread_title:  Gépi fordítás?
Sablonvita:Kezdőlap kiemelt cikkei/2020-51-1

message: Az 1989-es romániai forradalom temesvári kitörésének dec. 15-i évfordulója alkalmából Temesvár cikkét javaslom. Ezzel  Rlevente 2015. évi cikkajánlását folytatom. – *feridiák vita 2020. augusztus 12., 02:26 (CEST)

message: Internetes enciklopédiánk Nupédia néven 2000. márciusában indult el. 
2001. január 15-én Wikipedia néven emelkedett történelmi jelentőségű útjára. 2021. január 15-én ünnepeljük Wikipédiánk születésének húszéves jubileumát. Az ennek méltó megünneplésre felkészülést is szolgáljuk az ezüstvasárnaptól aranyvasárnapig tartó héten a karácsonyi ünnepkörben. 
A Magyar Wikipédia Kezdőlapján a hét kezdetétől közepéig Temesvár az ajánlott cikk. Már 2015-ben is így volt. Egy kattintással bárki ellenőrizheti: Sablonvita:Kezdőlap kiemelt cikkei/2015-51-1. A különbség a „Kiemelt cikk” rovat alsó részének hét tagjában van. Temesvár cikke alatt középen a Román nyelv cikke szereppel. Most délben csere következik, és a teljes hét együtt lesz látható. A megbeszélésre felkészüléshez hagyjunk gondolkodási időt, s utána folytassuk tovább. – *feridiák vita 2020. december 17., 11:45 (CET)
thread_title:  Két évtizedből egy hét a Wikipédián
Vita:Új-Brunswick

message: Miért Új-Brunswick, ha nincs Új York és Szent Ferenc? vitalap 2020. augusztus 12., 21:38 (CET)
replies: text: Mert így ismeri és használja a magyar kartográfia. Almát a körtével nem érdemes összehasonlítani, azaz közigazgatási egységek nevét más közigazgatási egységekével és nem városnevekkel hasznos összevetni. Az észak-amerikai közigazgatási egységek nevében márpedig a földrajzi nevekben közönséges köznévi tagokat fordítjuk: Új-Mexikó, Új-Brunswick, Új-Fundland, Új-Skócia, Dél-Dakota, Észak-Karolina, Nyugat-Virginia. New York állam sejtésem szerint azért maradt eredetiben, mert végső forrása az eredetiben hagyott városnév. New Jersey-t nem tudom. Pasztilla 2020. augusztus 12., 22:25 (CEST)
replies: text: :Pont azért kérdeztem, mert a Cartographia világatlaszában New Brunswick van.vitalap 2020. augusztus 13., 14:13 (CET)
replies: text: ::Az melyik kiadás? A 2006-osban Új-Brunswick szerepel, ami összhangban is van a földrajzinév-bizottság csaknem harmincéves döntésével is. Pasztilla 2020. augusztus 13., 14:25 (CEST)
replies: text: :::Illetve a New Brunswick is szerepel, persze. Pasztilla 2020. augusztus 13., 14:28 (CEST)
replies: text: :::: 95/96-os.vitalap 2020. augusztus 13., 15:33 (CET)
thread_title:  Magyaros névalak
Vita:A Magyar Tudományos Akadémia Könyvkiadó Vállalata

message: A szócikk a Magyar Tudományos Akadémia Könyvkiadó Vállalata könyvsorozatáról szól, a cím azonban mégis a kiadóra magára utal, mintha a kiadó neve lenne a könyvsorozat neve. - Viloris Üzenj! 2020. augusztus 13., 08:16 (CEST)
thread_title:  Átnevezés szükséges?
Sablonvita:Kezdőlap kiemelt cikkei/2021-5-2

message: Az Apollo–14 cikkajánlóját jelölöm az 5. hét vége (február 4. és február 7. közötti) helyre. – *feridiák vita 2020. augusztus 13., 11:57 (CEST)
 Nem kiemelt cikk. Javasolom helyette a Southern Cross-expedíció cikket. – Hkoala  2020. december 30., 11:44 (CET)

message: Először felteszem a helyére a megoldást. Majd még egy darabig várok, hogy Hkoala megmutassa: melyik problémát és hogyan lehetett megoldani. Ha ez nem történik meg, akkor  jövök újra én. – *feridiák vita 2021. február 5., 17:09 (CET)
thread_title:  Február 5-én megoldjuk az itt következő  problémát
Vita:CYBERG Corp. Nyrt.

message: A céginformáción CyBERG, a szócikk címében CYBERG, míg a szócikk bevezetőjében Cyberg. Jó lenne eldönteni, melyik a valós. Kemenymate vita 2020. augusztus 13., 17:41 (CEST)
thread_title: Cég neve
Vita:Újpest-központ

message: Kis- vagy nagybetű a ’központ’? – TJF50 vita 2020. augusztus 14., 09:30 (CEST)
Helyesírás szerint kicsi. Mint tudjuk, az elnevezések nem mindig követik a helyesírást, ezért itt nagy. A metróállomás meg már kicsi. Kemenymate vita 2020. augusztus 16., 20:12 (CEST)
 – itt azt írják, hogy nagybetűvel kellene írni. – TJF50 vita 2020. augusztus 29., 11:44 (CEST)
thread_title:  Újpest-Központ vagy Újpest-központ?
Vita:Parinirvána

message: A Maháparinirvána-szútra nem a páli nyelvű Maháparinibbána-szutta szanszkrit eredetije? ZorróAszter vita 2020. augusztus 15., 11:02 (CEST)
Illetve itt van még a kínai nyelvű Mahájána Maháparinirvána-szútra. ZorróAszter vita 2020. augusztus 15., 11:07 (CEST)
thread_title:  „A hasonló nevű mahájána Maháparinirvána-szútra ...”
Sablonvita:Kezdőlap kiemelt cikkei/2020-43-2

message: Magyarország földtana cikkajánlóját javasolom a 2020. október 22. és október 25. közötti Kezdőlap kiemelt cikkei/2020-43-2 helyre. – *feridiák vita 2020. augusztus 15., 11:31 (CEST)

message: Apollo–17 cikkajánlóját javasolom a 2020. október 22. és október 25. közötti Kezdőlap kiemelt cikkei/2020-43-2 helyre. – *feridiák vita 2020. október 21., 22:15 (CEST)
thread_title:  „[[Magyarország földtana]]” és „[[Apollo–17]]” helycseréje
Sablonvita:Elemdoboz fejléc

message: Sajnos ez a sablon mobilnézetben nem mutatja azt a kis fekete keretet, ami az elem helyét mutatná, pedig ugyan úgy Chrome-ot használok, csak ha "desktop" nézetre váltok a böngészőben a mobilon. Nem tudom az enwiki mit használ (nekik van elem infoboxuk...) de ott nincs ilyen probléma. JSoos vita 2020. augusztus 15., 23:16 (CEST)
replies: text: Javítva. (Egyébként nem attól függ, hogy mobilon vagy gépen nézed, hanem attól, hogy mobilos vagy asztali nézetet használsz; ezt a szerkesztést például laptopról végeztem, csak átváltottam mobilos nézetbe a teszteléshez, ezért kapott mindenféle címkéket a szerkesztés – és ezért jelentkezett nálam is a hiba a javítás előtt.) – Tacsipacsi vita 2020. augusztus 16., 02:34 (CEST)
thread_title:  Elem helye a periódusos táblázatban